**P-XXX-2024**

**OBČINA BREŽICE**, Cesta prvih borcev 18, 8250 Brežice, matična št.: 5880173000, ID št. za DDV: SI34944745, ki jo zastopa župan, Ivan Molan (v nadaljevanju: Občina)

in

**Zavod za podjetništvo, turizem in mladino Brežice**, Gubčeva 10 a, 8250 Brežice, matična št.: 1331264000, davčna št.: 22560343, ki ga zastopa direktorica Katja Čanžar, (v nadaljevanju: zavod)

in

**Ime in priimek,** «Naslov», (v nadaljevanju: Prejemnik)

dogovorijo in sklenejo naslednjo

***POGODBO O SOFINANCIRANJU MLADINSKEGA PROJEKTA AKTIVNE PARTICIPACIJE MLADIH »MOJA AKCIJA« V LETU 2023***

**I. UVODNE UGOTOVITVE**

**1. člen**

Pogodbeni stranki uvodoma ugotavljata, da:

* je bil dne 16. 4. 2024 na spletni strani Občine Brežice objavljen Javni poziv za oddajo mladinskih projektov letu 2024 (v nadaljevanju: javni poziv);
* se je prejemnik prijavil na javni poziv s pravočasno vlogo, ki jo je pregledala, Komisija, imenovana s sklepom župana št. 410-103/2023, z dne 16. 4. 2024;
* je Svet mladih na zasedanju dne, 10. 5. 2024 v Brežicah mladinski projekt prejemnika izbral za sofinanciranje, in sicer mu je dodelil mesto št. X (od Y mladinskih projektov);
* je Občina s sklepom št. 410-XXXX/2023, z dne XX. XX. 2023 prejemniku odobrila sredstva v višini največ do XXXX EUR (v nadaljevanju: sklep);
* bo pri izvedbi moje akcije sodeloval Zavod, in sicer bo Občina odobrena sredstva za izvedbo Moje akcije nakazala Zavodu, le ta pa bo izvrševal izplačila vezana na izvedbo Moje akcije, v sodelovanju s prejemnikom.

**II. PREDMET SOFINANCIRANJA**

**2. člen**

Predmet te pogodbe je sofinanciranje mladinskega projekta aktivne participacije »Akcija mladih« - Naziv programa( v nadaljevanju: Akcija mladih), ki jih je Prejemnik prijavil na javni poziv z vlogo, Občina pa odobrila s sklepom, navedenim v 1. členu te pogodbe.

**III. VIŠINA IN NAČIN SOFINANCIRANJA**

**3. člen**

Občina bo program Prejemnika sofinancirala, v skladu z veljavo zakonodajo in javnim pozivom za leto 2024, največ v višini XXX EUR.

Na podlagi veljavnega Odloka o proračunu Občine Brežice za leto 2024 so sredstva zagotovljena na proračunski postavki 00083 – *programi za mlade*.

**4. člen**

Občina bo sredstva za sofinanciranje moje akcije, ki je predmet te pogodbe, nakazala Zavodu na TRR Zavoda SI56 0120 9603 0307 958 v letu 2024, najkasneje v tridesetih (30) dneh od prejema e-zahtevka in potrditve poročila.

Prejemnik in Zavod se zavezujeta, da bosta po izvedbi moje akcije Občini posredovale poročilo, ki mora vsebovati:

* opis izvedene moje akcije;
* dokazilo o izvedbi moje akcije;
* kopije računov za izvedene dejavnosti v okviru moje akcije, v višini končne vrednosti moje akcije;
* zahtevek za izplačilo v obliki e-zahtevka.

Poročilo z vsemi obveznimi prilogami se odda v fizični obliki ali po elektronski pošti, razen zahtevka za izplačilo, ki mora biti oddan v obliki e-zahtevka preko sistema UJP.

Zavod mora zadnji e-zahtevek oddati najpozneje do 30. 11. 2024.

Zahtevke s poročili lahko Zavod vlaga tudi po delih glede na že izvedene aktivnosti moje akcije.

Rok za izvedbo moje akcije je leto dni od podpisa pogodbe, kar je tudi skrajni rok za oddajo poročila. Odgovornost za izvedbo moje akcije nosi prejemnik.

**IV. OBVEZNOSTI POGODBENIH STRANK**

**5. člen**

Obveznosti Prejemnika oz. Zavoda so, da:

* se moja akcija, ki je predmet te pogodbe, izvede skladno s predloženo vlogo, kakovostno in upoštevajoč strokovne smernice;
* predloži zahtevke in poročila o izvedbi programa z vsemi pogodbeno določenimi sestavinami v določenih časovnih rokih;
* Občino takoj pisno obvesti, če nastopijo okoliščine, ki utegnejo vplivati na vsebinsko in časovno izvedbo moje akcije ter predlagati ustrezno spremembo oz. dopolnitev pogodbe;
* zagotovi Občini na zahtevo vpogled v poslovanje in dokumentacijo v zvezi z izpolnjevanjem obveznosti iz te pogodbe;
* vodi evidenco uporabe moje akcije s strani mladih vsaj eno leto od vzpostavitve moje akcije in o tem poroča Občini;
* navaja, da je moja akcija sofinancirana s strani Občine v komunikaciji z javnostjo (spletna stran, obvestila za medije, tiskovine kot so zloženke, plakati ipd.);
* pri svojem delovanju upošteva in izpolnjuje vsa določila veljavnih predpisov;
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri čemer se lahko objavijo osnovni podatki o naložbi in Prejemniku v skladu z veljavnim zakonom, ki ureja dostop do informacij javnega značaja in zakonom, ki ureja varstvo osebnih podatkov;
* da bo vsaj enkrat letno brezplačno sodeloval pri programih Občine, v kolikor ga Občina povabi k sodelovanju.

**6. člen**

Obveznosti Občine so, da:

* v roku osmih (8) dni od prejema zahtevka in poročila pisno obvesti Prejemnika o svoji zahtevi za dopolnitev ali spremembo poročila;
* posreduje Prejemniku vse informacije, potrebne za izvedbo pogodbenih obveznosti;
* zagotovi finančna sredstva Prejemniku na podlagi prejetega potrjenega zahtevka v obliki e-zahtevka;
* pravočasno obvešča Prejemnika o spremembah, ki bi lahko vplivale na potek izvajanja dogovorjenih nalog.

**V. NAMENSKA IN GOSPODARNA RABA SREDSTEV**

**7. člen**

Prejemnik in Zavod se zavezujeta:

* da bosta sredstva, pridobljena s to pogodbo uporabil namensko in kot dober gospodar ter v skladu z vsemi veljavnimi predpisi;
* da bosta o izvajanju moje akcije vodil ustrezno dokumentacijo in jo hranila deset (10) let ter omogočila komisiji, ki jo določi župan Občine, vpogled v dokumentacijo.

**8. člen**

Prejemnik ni upravičen do izplačila sredstev, če se v postopku ugotovi, da je sredstva pridobil na podlagi neresničnih navedb ali neverodostojne dokumentacije ali da je za iste upravičene stroške in za isti namen pridobil oz. je v postopku pridobivanja sredstev iz kateregakoli drugega vira.

Če Prejemnik ali Zavod sredstva, pridobljena iz občinskega proračuna, uporabi nenamensko, izven okvirov, za katere so bila sredstva zagotovljena ali če ne izpolnjuje dolžnosti, zapisanih v tej pogodbi, lahko Občina zahteva vračilo celotnih dodeljenih sredstev z zakonskimi zamudnimi obrestmi, ki tečejo od dneva izplačila sredstev do dneva vračila. Prejemnik je prejeta sredstva z zakonskimi zamudnimi obrestmi dolžan vrniti v 8 (osmih) dneh od vročitve zahtevka za vračilo.

Občina si pridružuje pravico, da v primeru, če se spremenijo bistveni elementi projekta, če je Prejemnik navajal neresnične podatke v vlogi ali je predložil neverodostojne dokumente, če je ravnal v nasprotju oz. ni ravnal v skladu z določili Pravilnika, Javnega poziva in pogodbe, ali če je za iste upravičene stroške in za isti namen že prejel sredstva iz kateregakoli drugega javnega vira, enostransko odstopi in zahteva vračilo izplačanih sredstev z zakonskimi zamudnimi obrestmi, ki tečejo od dneva izplačila sredstev dalje do dneva vračila. Prejemnik je prejeta sredstva z zakonskimi zamudnimi obrestmi dolžan vrniti v 8 (osmih) dneh od vročitve zahtevka za vračilo.

Pogodbene stranke so izrecno sporazumne, da Prejemnik ali Zavod ne bos zastavil ali odstopil terjatev, ki jo ima do Občine iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja Občine.

V primeru kršitve določila iz prejšnjega odstavka tega člena, je Prejemnik dolžan Občini vrniti vsa sredstva  s pripadajočimi zakonskimi zamudnimi obresti od dneva prejema sredstev in sicer v roku 8 dni od vročitve zahtevka.

**VI. DRUGA DOLOČILA**

**9. člen**

Župan Občine Brežice pooblašča Karmelo Pavlija Marčun, da zastopa Občino glede vseh vprašanj, ki so vezana na predmet te pogodbe ter izvaja nadzor nad izvedbo del.

S strani Zavoda je za izvajanje te pogodbe pooblaščen/a: \_\_\_\_\_\_\_\_\_\_\_.

S strani Prejemnika je za izvajanje te pogodbe pooblaščen/a: \_\_\_\_\_\_\_\_\_\_\_.

**10. člen**

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

**11. člen**

Vse spremembe in dopolnitve te pogodbe so veljavne le, če so narejene pisno kot aneks k pogodbi.

V primeru nižje realizacije programa od odobrenih sredstev se ta sorazmerno znižajo, za kar ni potrebno sklepanje aneksa k pogodbi.

**12. člen**

Pogodbene stranke bodo morebitne spore reševali sporazumno, v kolikor to ne bo mogoče, je za rešitev pristojno stvarno in krajevno pristojno sodišče.

**13. člen**

Pogodba je sklenjena v petih (5) enakih izvodih, od katerih prejme Občina tri (3) izvode ter Zavod in Prejemnik po en (1) izvod.

**14. člen**

Pogodba prične veljati z dnem, ko jo podpišejo vse pogodbene stranke.

|  |  |  |
| --- | --- | --- |
| Datum: \_\_\_\_\_\_\_\_\_\_\_\_\_ | Datum: \_\_\_\_\_\_\_\_\_ | Št. zadeve: 410-XXX/2023 |
|  | Datum: \_\_\_\_\_\_\_\_\_ |
| **Zavod** | **Prejemnik** | **Občina:**  |
| Zavod za podjetništvo, turizem in mladino Brežice | Ime in Priimek | Ivan Molan, župan  |
| Katja Čanžar, direktorica |  |  |
| \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_  |
| *(podpis) (žig)* | *(podpis)*  | *(podpis) (žig)*  |